Лэжьыгъэм къыхэжаныкIахэр ягъэпажэ
Къэрэшей-Шэрджэс Республикэм и Iэтащхьэ Темрезов Рашид Черкесск дэт ЩэнхабзэмкIэ унэм къэ-рал дамыгъэ лъапIэхэр дыгъуасэ щаритыжащ щэнхабзэм, гъуазджэм, литературэм, егъэджэныгъэм, спортым, нэгъуэщI IэнатIэхэм къыщыхэжаныкIа IэщIагъэлIхэм.
Республикэм и Iэтащхьэм къэрал дамыгъэхэмрэ цIэ лъапIэхэмрэ, щIыхь, фIыщIэ тхылъхэр цIыху 50-м щIигъум яритащ. Абыхэм ящыщщ «Къэрэшей-Шэрджэс Республикэм и пащхьэм щиIэ фIыщIэм папщIэ» орденыр зыхуагъэфэща къэрал лэжьакIуэ цIэрыIуэ, КПСС-м и Къэрэшей-Шэрджэс обкомым и етIуанэ секретару илъэс куэдкIэ щыта, ЩIДАА-м и академик Темыр Умар, «Къэрэшей-Шэр-джэс Республикэм и цIыху-бэ усакIуэ» цIэ лъапIэр зыфIаща, «Эльбрус» тхылъ тедзапIэм и унафэщI, КъБР-м и цIыхубэ усакIуэ Ацкъан Руслан, «Къэрэшей-Шэрджэс Республикэм щIыхь зиIэ и артисткэ» цIэ лъапIэр зыхуагъэфэща, телерадио нэтынхэр езыгъэкIуэкI, Налшык щыщ уэрэджыIакIуэ Третьяк Татьянэ сымэ.
ГуфIэгъуэ зэIущIэм хэтащ Къэбэрдей Адыгэ Хасэм и тхьэмадэ, «Адыгэ псалъэ» газетым и редактор нэхъыщхьэ ХьэфIыцIэ Мухьэмэдрэ Къэрэшей-Шэрджэс Республикэм ис лъэпкъхэм я зэгухьэныгъэхэм я советым и тхьэмадэ, Урысейм ис адыгэхэм я лъэпкъ щэнхабзэ автономием и унафэщI Уэхъутэ Александррэ.
КЪЭБАРТ Мирэ.
